Diari Oficial de la Generalitat Valenciana


Sumari del DOGV 8106, del 16-08-2017 (2017/6781)

RESOLUCIÓ de 26 de juny de 2017, de la Direcció General d'Agricultura, Ramaderia i Pesca, per la qual s'autoritza l'ampliació d'un establiment d'aqüicultura marina (establiment d'aqüicultura marina amb número de registre 12), en terrenys de domini públic maritimoterrestre enfront del terme municipal de la Vila Joiosa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6781


Data del document
:   26-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 26 de juny de 2017, de la Direcció General d'Agricultura, Ramaderia i Pesca, per la qual s'autoritza l'ampliació d'un establiment d'aqüicultura marina (establiment d'aqüicultura marina amb número de registre 12), en terrenys de domini públic maritimoterrestre enfront del terme municipal de la Vila Joiosa. [2017/6781]  
Vist l'expedient instruït a instàncies d'Eduardo Soler Torres, en nom i representació de Niordseas, SLU, per a l'ampliació de l'establiment d'aqüicultura marina número 12 ubicat en terrenys de domini públic maritimoterrestre enfront del terme de la Vila Joiosa (Alacant)  
Vista la Resolució de 23.11.1999 de la Direcció General de Pesca i Comercialització Agrària per la qual s'autoritza a Gramamed, SL, la instal·lació d'un establiment de piscicultura marina en terrenys de domini públic maritimoterrestre enfront del terme municipal de la Vila Joiosa (Alacant), modificada per la resolució de 08.11.2002 de la Direcció General de Pesca i Comercialització Agrària i per la resolució de 15.02.2006 de la Direcció General d'Alimentació i Pesca, així com per la resolució de 12.09.2012 de la Secretaria Autonòmica d'Agricultura, Pesca, Alimentació i Aigua.  
Vista la Resolució de 4 de juny de 2013, de la Direcció General d'Empreses Agroalimentàries i Pesca, per la qual s'autoritza el canvi de titularitat de l'establiment d'aqüicultura marina amb número de registre 12 a favor de Niordseas, SLU.  
Vista la declaració d'impacte ambiental de 12 de desembre de 2016, del director general del Medi Natural i d'Avaluació Ambiental.  
Vista la resolució de 19 de maig de 2017, de la directora general de Sostenibilitat de la Costa i del Mar per la qual s'atorga a Niordseas, SL, concessió per a l'ampliació en 280.000 m² de la concessió d'ocupació de 224.000 m² de domini públic maritimoterrestre amb destinació a piscifactoria per a engreixament de daurada, llobarro i corbina i la legalització i ampliació dins d'aqueixa superfície d'una plataforma flotant de 346,32 m² enfront del terme municipal de la Vila Joiosa (Alacant) atorgada inicialment a Gramamed, SL, per OM de 5 de novembre de 1999 i prorrogada per OM de data 15 de setembre de 2010.  
Vista la proposta de la directora territorial de la Conselleria d'Agricultura, Medi Ambient, Canvi Climàtic i Desenvolupament Rural a Alacant.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar l'ampliació de l'establiment d'aqüicultura marina número 12, d'engreixament de daurada, llobarro i corbina en gàbies flotants, en una superfície de 280.000 m² de terrenys de domini públic maritimoterrestre enfront del terme municipal de la Vila Joiosa (Alacant), definits per un quadrilàter amb les següents coordenades (datum WGS84):  
  
Latitud Longitud  
38º 29,794'N 000º 11,834'W  
38º 29,672'N 000º 12,188'W  
38º 29,543'N 000º 11,701'W  
38º 29,423'N 000º 12,056'W  
  
  
En aquesta superfície s'ubicaran 12 gàbies de 38 m de diàmetre. Així mateix s'hi incorporarà una plataforma auxiliar d'alimentació.  
  
Segon  
La capacitat màxima de producció s'incrementarà amb aquesta ampliació en 1.050 t de daurada, 1.050 t de llobarro i 1.400 t de corbina.  
  
Tercer  
Les obres es realitzaran d'acord amb el projecte d'ampliació d'instal·lació d'aqüicultura per a engreixament de daurada, llobarro i corbina en gàbies flotants visat el 19 de maig de 2014 en aigües del Mediterrani a la Vila Joiosa (Alacant), realitzat per Ancora. Ingeniería Naval, SL, amb la modificació no substancial visada el 18 de maig de 2017. Qualsevol variació que es produïsca del projecte durant la realització inicial o realitzacions futures haurà de ser posat en coneixement de la Conselleria d'Agricultura, Medi Ambient, Canvi Climàtic i Desenvolupament Rural,a fi d'aconseguir l'autorització corresponent.  
La plataforma auxiliar s'instal·larà d'acord amb el projecte d'instal·lació de barcassa d'alimentació registrat el 10.02.2017 realitzat pel col·legiat 1378: Juan Moreno. De la mateixa manera qualsevol variació que es produïsca respecte al que estableix el projecte haurà de ser posat en coneixement de la conselleria competent en matèria d'aqüicultura.  
  
Quart  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Medi Ambient, Canvi Climàtic i Desenvolupament Rural.  
  
Cinqué  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreixament a l'establiment de primera venda, els productes hauran d'anar acompanyats d'un document de transport expedit pel productor.  
  
Sisé  
La iniciació de les obres, així com la terminació d'aquestes, es comunicarà a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural, i serà necessària per a iniciar l'explotació la inspecció prèvia de les instal·lacions per part dels serveis tècnics.  
  
Seté  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.  
  
  
Huité  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Nové  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del codi d'identificació fiscal.  
  
  
Deu  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació d'aquesta resolució, de conformitat amb el que disposa l'art 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
  
València, 26 de juny de 2017.- El director general d'Agricultura, Ramaderia i Pesca: Rogelio Llanes Ribas.